කිලෝ ග්‍රෑම් 51 බර පන්තියෙන් තරග වැදුණු ස්ලිම් ලයින් ‘ඒ’ කණ්ඩායමේ පී.ඩී.සුරේෂ් හොඳම ක්‍රීඩකයා ලෙසත්, එම කණ්ඩායමේ ම ඩී.විජේරත්න හොඳම පරාජිත ක්‍රීඩකයා ලෙසත් සම්මාන දිනාගත්හ.ශ්‍රී ලංකා ආධුනික බොක්සිං සංගමයේ මෙහෙයවීමෙන් සුගතදාස ගෘහස්ත ක්‍රීඩාංගණයේ පසුගියදා පැවැති මේ තරගාවලියේ ප්‍රධාන ආරාධිතයා ලෙස 60 දශකයේ මෙරට පාසල් බොක්සිං පිටියේ විශිෂ්ටතම ක්‍රීඩකයකු වූ ඩොනල්ඩ් මුණසිංහ මහතා සහභාගි විය.